**Մարզպետի տեղակալ Լևոն Սարգսյանը մասնկացեց Հաղարծնի միջնակարգ դպրոցի ,,Ոսկե աշուն,, խորագրով միջոցառմանը 22.10.2015թ.**

 Հոկտեմբերի 22-ին Հաղարծնի միջնակարգ դպրոցում տեղի ունեցած ,,Ոսկե աշուն,, խորագրով միջոցառումը տարբերվում էր նախորդ տարիների նմանատիպ միջոցառումներից, քանի որ սա ըստ էության էկոլոգիական կրթությանը նվիրված յուրօրինակ դասընթաց էր: Թեման բնության պահպանությունն էր, և երեխաներն այն հանդիսատեսին մատուցեցին բեմադրության միջոցով: Հանդես գալով կտրված ծառերի կերպարներով, երեխաները ներկայացրին ծառերի բողոքը և այդ կերպ վեր հանեցին բնապահպանական արդի խնդիրները. ծառահատում, գետերի աղտոտվածություն, աղբի վերամշակում, էլեկտրաէներգիայի խնայողություն:
Միջոցառմանը ներկա էին Տավուշի մարզպետի տեղակալ Լևոն Սարգսյանը, մարզպետարանի աշխատակազմի կրթության, մշակույթի, սպորտի վարչության պետ Կարեն Նազարյանը, մարզի այլ համայնքների ղեկավարներ և կրթական հաստատությունների տնօրեններ: